turjo4nis/wikipedia-bn-dump-20250701 huggingface dataset:
সিরাজুল হক বীর প্রতীক

সিরাজুল হক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
সিরাজুল হকের জন্ম ফেনীর সদর উপজেলার মোটবী ইউনিয়ন বেদ্রাবাদ শিলুয়া গ্রামে। তার বাবার নাম আফজালুর রহমান এবং মায়ের নাম বদরের নেছা। তার স্ত্রীর নাম জরিনা আক্তার বেগম। তার এক ছেলে ও তিন মেয়ে।

কর্মজীবন 
পাকিস্তান সেনাবাহিনীতে চাকরি করতেন সিরাজুল হক। কর্মরত ছিলেন পশ্চিম পাকিস্তানে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধ-যুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টরে। স্বাধীনতার পর তিনি  বাংলাদেশ সেনাবাহিনীতেই চাকরি করেন। ১৯৯৩ সালে অনারারি ক্যাপ্টেন হিসেবে অবসর নেন।

মুক্তিযুদ্ধে ভূমিকা 
১৯৭১ সালের ৮-১১ নভেম্বর ফেনী জেলার
পরশুরামের বিলোনিয়া পকেটের বিভিন্ন স্থানে পাকিস্তান সেনাবাহিনীর শক্ষ প্রতিরক্ষা ছিল। ফেনীর উত্তরে ভারত সীমান্তে বিলোনিয়া। বিলোনিয়া উত্তর-দক্ষিণে প্রায় ১৬ মাইল লম্বা এবং পূর্ব-পশ্চিমে প্রায় ছয় মাইল বিস্তৃত। এর তিন দিকেই ভারত।  নভেম্বর মাসের প্রথম সপ্তাহে মুক্তিযোদ্ধারা বিলোনিয়া পকেটে অবস্থানরত পাকিস্তানি সেনাদের অবরোধ করেন। মুক্তিযোদ্ধাদের উপস্থিতি টের পেয়ে ৯ নভেম্বর থেকে পাকিস্তানি সেনারা বোমাবর্ষণ শুরু করে। সারা দিন তাদের বোমাবর্ষণ অব্যাহত থাকে। দুপুরের পর পাকিস্তানি সেনারা সরাসরি আক্রমণ শুরু করে। মুক্তিযোদ্ধারা পাকিস্তানি আক্রমণ সাহসিকতার সঙ্গে প্রতিহত করেন। এ সময় পরশুরামে ভয়াবহ যুদ্ধ হয়। এ যুদ্ধে সিরাজুল হক ও তার সহযোদ্ধারা বীরত্ব প্রদর্শন করেন। তাঁদের বীরত্বে পাকিস্তানি সেনাদের মনোবল ভেঙে পড়ে। এরপর পাকিস্তানি সেনারা পরশুরাম থেকে পালিয়ে যাওয়ার চেষ্টা করে। মুক্তিযোদ্ধারা তাদের সে প্রচেষ্টা ব্যর্থ করে দেন। রাতের অন্ধকারে মুক্তিযোদ্ধাদের কয়েকটি দল অবস্থান নিল পাকিস্তান সেনাবাহিনীর প্রতিরক্ষা অবস্থানের চারদিকে। মুক্তিযোদ্ধাদের একটি দলে আছেন সিরাজুল হক। সকাল থেকেই তাঁদের ওপর শুরু হলো পাকিস্তান সেনাবাহিনীর বোমাবর্ষণ। বিরামহীনভাবে সারা দিন ধরে চলে। সিরাজুল হক ও তার সহযোদ্ধারা দমে গেলেন না। সাহসিকতার সঙ্গে পাকিস্তানি আক্রমণ মোকাবিলা করলেন। একপর্যায়ে পাকিস্তানি সেনারা পালানোর চেষ্টা করতে থাকল। কিন্তু সে পথ রুদ্ধ। তখন ভেঙে পড়ল পাকিস্তানিদের প্রতিরোধ। এ ঘটনা পরশুরামে। 
১০ নভেম্বর যুদ্ধ থেমে থেমে চলতে থাকে। রাতে পাকিস্তান সেনাবাহিনীর পরশুরাম ঘাঁটির ওপর মুক্তিযোদ্ধারা প্রচণ্ড আক্রমণ চালান। এ আক্রমণে পাকিস্তান সেনাবাহিনীর বেশির ভাগ সদস্য নিহত হয়। বাকিরা আত্মসমর্পণ করে। সকাল হওয়ার পর সেখানে দেখা যায়, চারদিকে বিক্ষিপ্ত অবস্থায় পড়ে আছে পাকিস্তানি সেনাদের লাশ। ধানখেত, বাংকার, খাল—কোথাও ফাঁকা নেই।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
১৯৯৭-এ মৃত্যু
ফেনী জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
ডাউয়াবাড়ী ইউনিয়ন, জলঢাকা

ডাউয়াবাড়ী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৪।

ইতিহাস

ভৌগোলিক অবস্থান ও আয়তন 
জলঢাকা উপজেলা সদর হতে উত্তর - পূর্ব দিকে অবস্থিত এ ইউনিয়নের মোট আয়তন ২২.২৪ বর্গকিলোমিটার। এর উত্তর দিকে ডিমলা উপজেলার ঝুনাগাছ চাপানী ইউনিয়ন, পূর্বে তিস্তা নদী এবং নদী ওপারে হাতীবান্ধা উপজেলা, দক্ষিণে শৌলমারী ইউনিয়ন এবং পশ্চিমে বালাগ্রাম ইউনিয়ন অবস্থিত।

প্রশাসনিক এলাকা 
ডাউয়াবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী ডাউয়াবাড়ী ইউনিয়নের মোট জনসংখ্যা ছিল ১২৫১৫ জন, যার মধ্যে পুরুষ হল ৬৩৯০ জন এবং নারী হল ৬১২৫ জন।

শিক্ষা ও সংস্কৃতি 
ডাউয়াবাড়ী ইউনিয়নের গড় সাক্ষরতা হার ৩০.৭%। তার মধ্যে নারী শিক্ষার হার ২৭.৩% এবং পুরুষ শিক্ষার হার ৩৪.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
ডাউয়াবাড়ী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন 

জলঢাকা উপজেলার ইউনিয়ন
দ্য প্রিন্স

দ্য প্রিন্স ( ) হচ্ছে নিক্কোলো মাকিয়াভেল্লি রচিত ১৫৩২ সালে প্রকাশিত একটি গ্রন্থ। গ্রন্থটি তার সবচেয়ে আলোড়ন সৃষ্টিকারী এবং বহুল পঠিত গ্রন্থ। অনেক সমালোচক মনে করেন গ্রন্থখানি স্বৈরশাসক লোরেঞ্জো ডি মেডিসির নামে উৎসর্গ করার মধ্য দিয়ে তিনি মূলত লোরেঞ্জোর কৃপাদৃষ্টি কামনা করেছিলেন। কিন্তু তিনি কৃপাদৃষ্টি পাননি।

বৈশিষ্ট্য
দ্য প্রিন্স গ্রন্থের মধ্যে এক উগ্র রাজনৈতিকতা বোধসম্পন্ন, প্রতিহিংসাপরায়ণ মেকিয়াভেলিকে আবিষ্কার করা যায়। দ্য প্রিন্স এবং ডিসকোর্সেস অন লিভাই গ্রন্থদুটির মাধ্যমেই মেকিয়াভেলির রাজনৈতিক ধারণা ও ব্যাখ্যার সঙ্গে আমরা প্রধানত পরিচিত হই। এই গ্রন্থে লেখক তার রাজনৈতিক বাস্তবতাবাদ মতকে রাজনৈতিক তত্ত্বে রূপ দিয়েছেন। এই গ্রন্থটিকে অভিহিত করা হয় বিশ্বসাহিত্যের অন্যতম অর্থপূর্ণ, ভীতিজনক, প্ররোচনামূলক, হিংসাত্মক ও কঠিন আঘাত দিতে সক্ষম রচনা বলে।প্রকাশিত হওয়ার পর থেকেই বইটি বহুল সমালোচিত ও নিন্দিত হওয়ার পাশাপাশি প্রশংসিতও হয়েছে অনেক বিদগ্ধজনের কাছে।

স্বৈরশাসক প্রসঙ্গে
১৫১৩ সালে ম্যাকিয়াভেলি এই বইটি লিখেছিলেন ফ্লোরেন্সের তৎকালিন রাজা পিয়ারো ডি মেডিচির পুত্র প্রিন্স লরেঞ্জোর প্রতি উপদেশমূলক গ্রন্থ হিসেবে। লরেঞ্জো যদিও সেই সময় এই উপদেশ গ্রহণ করেন নি; কিন্তু পরবর্তিতে দুনিয়াতে যত স্বৈরশাসক ও ডিকটেটর এসেছেন তারা সকলই দ্য প্রিন্সকে মূল উপজীব্য হিসেবে বেছে নিয়েছিলেন। একথা সুবিদিত যে, মুসোলিনি 'দ্য প্রিন্স' এর এক সংস্করণে ভূমিকা পর্যন্ত লিখেছিলেন। হিটলার তার শয্যাপাশে সবসময় এক খণ্ড দ্য প্রিন্স রাখতেন বলে শোনা যায়।

তথ্যসূত্র

নিক্কোলো মাকিয়াভেল্লি রচনাবলী
রাষ্ট্রবিজ্ঞানের বই
রাজনৈতিক দর্শনের বই
মরণোত্তর প্রকাশিত বই
দারা সিং

দারা সিং (১৯ নভেম্বর ১৯২৮ - ১২ জুলাই ২০১২) একজন ভারতীয় পেশাদারি কুস্তিগির, অভিনেতা এবং রাজনীতিবিদ ছিলেন। উনি ১৯৫২ সাল থেকে অভিনয় শুরু করেন এবং প্রথম ক্রীড়াবিদ যাকে রাজ্যসভায় পাঠানো হয়। হিন্দি ও পাঞ্জাবি সিরিয়াল এবং সিনেমাতে উনি অভিনেতা, প্রযোজক, পরিচালক ও লেখক হিসাবে কাজ করেছেন।

তথ্যসূত্র

মুম্বইয়ের চলচ্চিত্র প্রযোজক
পাঞ্জাবি চলচ্চিত্র অভিনেতা
হিন্দি চলচ্চিত্র অভিনেতা
হিন্দি ভাষার চলচ্চিত্র পরিচালক
হিন্দি চলচ্চিত্র প্রযোজক
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
মুম্বইয়ের চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
১৯২৮-এ জন্ম
২০১২-এ মৃত্যু
পাঞ্জাবের ভারতীয় জনতা পার্টির রাজনীতিবিদ
ভারতীয় অভিনয়শিল্পী-রাজনীতিবিদ
ভারতীয় চলচ্চিত্র অভিনেতা
ভারতীয় পুরুষ পেশাদার কুস্তিগির
ভারতীয় টেলিভিশন অভিনেতা
মুম্বইয়ের অভিনেতা
মালয়ালম চলচ্চিত্র অভিনেতা
রাজ্যসভার মনোনীত সদস্য
মুম্বইয়ের রাজনীতিবিদ
ভারতীয় শিখ
২০শ শতাব্দীর পেশাদার কুস্তিগির
ডিসকোর্সেস অন লিভাই

ডিসকোর্সেস অন লিভাই (, literally "Discourses on the First Decade of Titus Livy")  হচ্ছে নিক্কোলো মাকিয়াভেল্লি রচিত ১৫২১ সালে প্রকাশিত একটি গ্রন্থ। এই গ্রন্থে তিনি রোমান প্রজাতন্ত্র সম্পর্কে অনুরাগ দেখিয়েছেন।

বিষয়বস্তু
ডিসকোর্সেস অন লিভাই বইটিতে তিনি উদঘাটিত করেছেন প্রজাতান্ত্রিক শাসনের রূপটিকে। প্রজাতন্ত্রের রূপ, উদ্ভব, প্রজাতন্ত্রের শাসক ও শাসিতের সমস্যা ও সম্পর্ক সবকিছুকেই মেকিয়াভেলি বিচার করেছেন এক বাস্তব দৃষ্টিভঙ্গি দিয়ে। কোনো সামাজিক ও রাজনৈতিক পরিস্থিতিতে প্রজাতান্ত্রিক সরকারের উদ্ভব হয়, কেমনভাবেই বা এই ব্যবস্থা অক্ষুণ্ণ থাকে এবং কোন অবস্থায় এর ধ্বংস হয়Ñ মেকিয়াভেলি একজন প্রাজ্ঞ রাজনীতিবিদের চোখ দিয়ে তা বিচার করেছেন। অবশ্যই এ ব্যাপারে রোমের প্রজাতান্ত্রিক সরকারের অভিজ্ঞতা এবং রোমান নাগরিকদের অধিকার ও সমতাবোধের ধারণার দ্বারা প্রভাবিত  হয়েছে তার চিন্তা ভাবনা। তিনি মত প্রকাশ করেছেন যে শাসন ও নিয়ন্ত্রণ প্রতিষ্ঠার, নাগরিক অধিকার ও সমতা প্রতিষ্ঠার পক্ষে প্রজাতান্ত্রিক সরকার আদর্শ।

তথ্যসূত্র

নিক্কোলো মাকিয়াভেল্লি রচনাবলী
রাষ্ট্রবিজ্ঞানের বই
রাজনৈতিক দর্শনের বই
মরণোত্তর প্রকাশিত বই
নানচিল কোরাল

নানচিল কোরাল (বৈজ্ঞানিক নাম: Megalops cyprinoides) (ইংরেজি Indo-Pacific tarpon) হচ্ছে Megalopidae পরিবারের Megalops গণের একটি স্বাদুপানির মাছ।

বর্ণনা
এদের অঙ্কীয় দেশ পৃষ্ঠীয় দেশ অপেক্ষা অধিকতর উত্তল। চক্ষু বড়, চর্বি গঠিত সরু পাতাযুক্ত। মুখ তির্যক, নিম্ন চোয়াল দীর্ঘ। দেহের উপরিভাগ গাঢ় নীল কিন্তু উদর  এবং পার্শ্বভাগ দেখতে রুপালি বর্ণের। পৃষ্ঠীয় এবং পায়ুপাখনার কিনারা কালচে।

বিস্তৃতি
নানচিল কোরাল উপহ্রদ, মোহনা এবং স্বাদুপানিতে দেখা যায়। এটি প্রশান্ত ও ভারত মহাসাগরে ব্যাপকভাবে বিস্তৃত। এছাড়াও মোহনা, বঙ্গোপসাগর ও জোয়ার ভাটার নদীতে দেখা যায়।

স্বভাব ও আবাসস্থল
এরা উপকূল অঞ্চলের উন্মুক্ত সমুদ্রের মাছ এবং পানির উপরিভাগে দিয়ে চলাচল করে।এদের মোহনা, স্বাদুপানিতে দেখা যায়। সমুদ্র থেকে দূরবর্তী বিভিন্ন নদীর উজান অঞ্চলেও এদের দেখতে পাওয়া যায়। অনুসারে মেঘনা নদী, উপকূলীয় মোহনা সমূহ ও বঙ্গোপসাগরে এদের দেখা মেলে।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির ক্ষেত্রে তথ্যের অভাবের কথা উল্লেখ করা হয়ে থাকে।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

ভারত মহাসাগরের মাছ
প্রশান্ত মহাসাগরের মাছ
স্বাদু পানির মাছ
বঙ্গোপসাগরের মাছ
১৭৮২-এ বর্ণিত মাছ
মোহাম্মদ ইব্রাহিম (বীর প্রতীক, নোয়াখালী)

মোহাম্মদ ইব্রাহিম (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
মোহাম্মদ ইব্রাহিমের জন্ম নোয়াখালী জেলার সোনাইমুড়ি উপজেলার সোনাইমুড়ী পৌরসভার অন্তর্গত পাপুয়া মিজিবাড়িতে। তার বাবার নাম হায়দার আলী মিজি এবং মায়ের নাম ছামারফ বানু। তার স্ত্রীর নাম ছলেমা বেগম।

কর্মজীবন 
ইপিআরে চাকরি করতেন মোহাম্মদ ইব্রাহিম। ১৯৭১ সালে কর্মরত ছিলেন চট্টগ্রাম ইপিআর সেক্টরের অধীনে। হালিশহরে ছিল সেক্টর হেডকোয়ার্টার। এর অধীনে ছিল তিনটি উইং—১১ ও ১৪ উইং হালিশহরে, ১৭ উইং কাপ্তাইয়ে। ১১ উইংয়ের ইপিআর সদস্যরা কক্সবাজার, টেকনাফ, বরকল ও মাসলংয়ে এবং ১৪ উইংয়ের সদস্যরা সাজেক, ট্যানডং ও রামগড়ে ছিলেন।

মুক্তিযুদ্ধে ভূমিকা 
১৯৭১ সালের মার্চ মাসের শুরুতে চট্টগ্রাম ইপিআর সেক্টরের অধীন ইপিআর সদস্যদের চট্টগ্রাম শহরের বিভিন্ন স্থানে অভ্যন্তরীণ নিরাপত্তার জন্য মোতায়েন করা হয়। অল্পসংখ্যক সদস্য থেকে যান সীমান্ত এলাকায়। মুক্তিযুদ্ধ শুরু হলে তারা যুদ্ধে দেন। ২৬ মার্চ থেকে ২৫ এপ্রিল পর্যন্ত ইপিআর বাহিনীর সদস্যরা সংঘবদ্ধ ও বিচ্ছিন্নভাবে চট্টগ্রামের বিভিন্ন স্থানে পাকিস্তান সেনাবাহিনীর বিরুদ্ধে যুদ্ধ করেন। এসব যুদ্ধে ইপিআর বাহিনীর মুক্তিযোদ্ধারা যথেষ্ট সাহস ও বীরত্ব প্রদর্শন করেন। মোহাম্মদ ইব্রাহিম পরে যুদ্ধ করেন ২ নম্বর সেক্টরের রাজনগর সাব-সেক্টরে। এই সাব-সেক্টরের অধীন এলাকা ছিল বিলোনিয়ার পশ্চিমাঞ্চল, লাকসামের দক্ষিণাঞ্চল, কুমিল্লার চৌদ্দগ্রাম-লাঙ্গলকোট, ফেনী জেলার অংশবিশেষ এবং নোয়াখালী জেলার কিছু অংশ। রাজনগর সাব-সেক্টর এলাকায় অসংখ্য যুদ্ধ সংঘটিত হয়। মোহাম্মদ ইব্রাহিম বেশ কয়েকটি যুদ্ধে অংশ নিয়ে সাহসিকতার পরিচয় দেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
২০০৭-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
পুরুলিয়া পাম্প স্টোরেজ জলবিদ্যুৎ কেন্দ্র

পুরুলিয়া পাম্প স্টোরেজ জলবিদ্যুৎ কেন্দ্র  হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্য পাহাড়-এ গড়ে উঠেছে।এটি দেশের প্রথম পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটি পশ্চিমবঙ্গ তথা পূর্ব ভারত -এর মধ্যে বৃহত্তম জলবিদ্যুৎ কেন্দ্র।এর উৎপাদন ক্ষমতা ৯০০ মেগাওয়াট। বিদ্যুৎ কেন্দ্রটি চালু হয় ২০০৮ সালে।

বিবরন
জাপানী প্রযুক্তির সাহায্যে অযোধ্যা পাহাড়ের ভেতর সুড়ঙ্গ কেটে প্রায় ৭ কিলোমিটার জায়গা জুড়ে এই জলবিদ্যুত কেন্দ্রটি নির্মাণ করা হয়েছে। আপার ড্যাম ও লোয়ার ড্যাম কে কাজে লাগিয়ে কৃত্তিম ভাবে খরস্রোত তৈরী করে টারবাইন ঘুড়িয়ে প্রায় ৯০০ মেগাওয়াট বিদ্যুত উৎপাদন করা হয় এখানে।

ইউনিট
এই বিদ্যুৎ কেন্দ্র চারটি ইউনিট রয়েছে।

আরও দেখুন
 তুর্গা পাম্প স্টোরেজ জলবিদ্যুৎ কেন্দ্র

তথ্যসূত্র

পশ্চিমবঙ্গের জলবিদ্যুৎ কেন্দ্র
ইসরায়েলে সমকামীদের অধিকার

সমকামিনী, সমকামী, উভকামী, এবং হিজড়া (এলজিবিটি) অধিকারের ক্ষেত্রে ইসরায়েল পৃথিবীর মধ্যে অন্যতম সেরা। ১৯৮৮ সালে দেশটিতে সমকামিতা আইনগতভাবে বৈধতা পায় তবে ১৯৬৩ সালে উচ্চবিচারালয় সিদ্ধান্ত নেয় যে সডোমী আইন আর কার্যকরী থাকবেনা। ১৯৯৪ সালে সমকামী যুগলদের বিয়ে ছাড়াই একত্রবাসের অনুমতি দেয় ইসরায়েল এবং এশিয়ার মধ্যে এ ধরনের পদক্ষেপের ক্ষেত্রে ইসরায়েলই প্রথম। যদিও সম-লিঙ্গের মানুষের মধ্যে বিয়ের অনুমতি আসে ১২ বছর পর অর্থাৎ ২০০৬ সালে কিন্তু তারপরেও ঐ বিয়ের কার্যক্রম ইসরায়েলের মাটিতে করা যাবেনা বলে হুঁশিয়ারি দেয় ধর্মবাদীরা, এশিয়াতে ইসরায়েল প্রথম দেশ হিসেবে আত্মপ্রকাশ করে সমকামী বিবাহের বৈধতা দেওয়ার ক্ষেত্রে। ১৯৯২ সালে সমকামী ব্যক্তিবর্গদেরকে সামাজিক নিরাপত্তা দিয়ে আইন পাশ করা হয়। ২০০৮ সালে সম-লিঙ্গের যুগলদের সন্তান দত্তক নেওয়ার অনুমতি দেয় উচ্চবিচারালয়, এর আগেও সমকামীযুগলরা সন্তান দত্তক নিতে পারত যদিও কোনো আইনগত বৈধতা ছিলোনা আবার কোনো বাঁধাও ছিলোনা। ইসরায়েলী সামরিক বাহিনীতে সমকামীদের যোগদানের অনুমতি আছে (১৯৯৩ সাল থেকে)।

ইসরায়েলের সমাজের অধিকাংশ মানুষ যৌনতার ব্যাপারে খুবই উদার এবং তারা সম-লিঙ্গের মানুষের মধ্যে বিয়ে সমর্থন করে, যদিও সমাজে অনেক উগ্রধর্মবাদী লোকও আছে। তেল আবিব শহরকে বিশ্বের অধিকাংশ গণমাধ্যম পৃথিবীর অন্যতম সমকামীবান্ধব শহর হিসেবে আখ্যা দেয়, শহরটি সমকামীদের জন্যে সমুদ্র-সৈকত, নৈশক্লাব এবং প্রকাশ্য নগ্নতার জন্যে বিখ্যাত, যুক্ত্ররাষ্ট্রের 'আউট' ম্যাগাজিন তেল আবিবকে এশিয়ার সমকামী-রাজধানী সবসময়ই বলে থাকে। ২০১১ সালে বিভিন্ন দেশের সমকামী পর্যটকরা ইসরায়েল ভ্রমণ করে ইসরায়েলকে সর্বোৎকৃষ্ট সমকামীবান্ধব রাষ্ট্র বলেন, ২০০৯ সালে ফিলিস্তিনি মুসলিম জঙ্গীরা তেল আবিবের সমকামী নৈশক্লাবে হামলা চালায়, ঘটনাটির সমালোচনা করেছিলেন প্রধানমন্ত্রী বেঞ্জামিন নেতানিয়াহু এবং রাষ্ট্রপতি শিমন পেরেজ। ২০১৪ সালে তেল আবিব শহরে দ্বিতীয় বিশ্বযুদ্ধের সময় জার্মানীতে নাৎসী বাহিনীর হাতে নিহত সমকামীদের স্মরণে একটি স্মৃতিস্তম্ভ বানানো হয়।

তথ্যসূত্র 

সমকামিতা
সমকামীদের অধিকার
তহুরা আলী

তহুরা আলী বাংলাদেশের একজন রাজনৈতিক ব্যক্তিত্ব হিসেবে পরিচিত। তিনি বাংলাদেশ আওয়ামীলীগের হয়ে একজন সংসদ সদস্য হিসেবে দায়িত্ব পালন করেছেন।

প্রাথমিক জীবন
তহুরা আলী ১৯৮৭ সালে চট্টগ্রাম বিশ্ববিদ্যালয় হতে তার স্নাতক এবং মাস্টার্স সম্পন্ন করেন। তিনি সিটিজেন কেবলস লিমিটেড-এর অর্থ ব্যবস্থাপনা পরিচালক হিসেবে কর্মরত ছিলেন। এছারাও তিনি হাবিবুল্লাহ বাহার বিশ্ববিদ্যালয় কলেজ-এর অধ্যাপিকা হিসেবেও দায়িত্ব পালন করেছেন।

কর্মজীবন
তহুরা আলী নবম জাতীয় সংসদে বাণিজ্য মন্ত্রণালয়ের উপস্থিত কমিটির একজন সদস্য ছিলেন। তিনি ১৯৯৬ হতে ২০০১ পর্যন্ত সংসদ সদস্য হিসেবে দায়িত্ব পালন করেন। এরপর দ্বিতীয় দফা জামালপুর হতে নির্বাচিত হন। ২০০৯ সালে সংরক্ষিত মহিলা আসনের সংসদ সদস্য নির্বাচিত হন।

ব্যক্তিজীবন 
তহুরা আলীর জীবন সঙ্গী মোহাম্মদ আলী। সন্তান মেহের আফরোজ শাওন একজন অভিনেত্রী এবং গায়িকা।

তথ্যসূত্র

জীবিত ব্যক্তি
চট্টগ্রাম বিশ্ববিদ্যালয়ের প্রাক্তন শিক্ষার্থী
জাতীয় সংসদের সংরক্ষিত মহিলা আসনের সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
২০শ শতাব্দীর বাংলাদেশী নারী রাজনীতিবিদ
২১শ শতাব্দীর বাংলাদেশী নারী রাজনীতিবিদ
তুর্গা পাম্প স্টোরেজ জলবিদ্যুৎ কেন্দ্র

তুর্গা পাম্প স্টোরেজ জলবিদ্যুৎ কেন্দ্র  হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্যা পাহাড়-এ গড়ে উঠেছে।এটি দেশের একটি নির্নিওমান  পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটির নির্মাণ শেষ হলে এটি পরিনত হবে পশ্চিমবঙ্গ তথা পূর্ব ভারত -এর মধ্যে বৃহত্তম পাম্প স্টোরেজ  জলবিদ্যুৎ কেন্দ্র।এর উৎপাদন ক্ষমতা ১০০০ মেগাওয়াট।বিদ্যুৎ কেন্দ্রটি চালু হবে  ২০২১ সাল।

ইতিহাস
অযোধ্যার গায়ে তুর্গা নালায় এই প্রকল্প গড়া সম্ভব বলে বছর ৩৬ আগেই (১৯৭৯-১৯৮০) রাজ্যকে জানায় সেন্ট্রাল ইলেকট্রিসিটি অথরিটি। কিন্তু তুর্গাকে পাশে সরিয়ে তখন ৯০০ মেগাওয়াটের পুরুলিয়া পাম্প স্টোরেজ প্রকল্প তৈরি করে পূর্বতন বাম সরকার। তুর্গা প্রকল্পে হাত পড়ে মমতা বন্দ্যোপাধ্যায়ের জমানায়। ২৫০ মেগাওয়াটের ৪টি ইউনিট গড়তে শীঘ্রই কাজ শুরুর কথা। সব কিছু ঠিকঠাক চললে, ২০২১ সালের মধ্যে তৈরি হয়ে যাবে প্রথম ইউনিটও।

পদ্ধতি
সাধারণ জলবিদ্যুৎ প্রকল্পে নদীতে বাঁধ দিয়ে জল ধরে রাখা হয়। তারপরে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু পাম্প স্টোরেজে পাহাড়ের গায়ে দু’টি জলাধার তৈরি করা হয়। একটি উপরে ও অন্যটি নিচে। উপরের জলাধার থেকে জল ছেড়ে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু সেই জল আবার জমা হয় নিচের জলাধারে। যাতে নিচের থেকে পাম্প করে প্রয়োজনে তা ফের উপরে তোলা যায়। সাধারণত রাতে বিদ্যুতের চাহিদা যখন কম থাকে, তখন নিচের জলাধার থেকে জল উপরে নেওয়া হয়। যাতে পরে দিনের বেলা চাহিদা বাড়লে, বিদ্যুৎ তৈরি করা যায় উপরে জমা জলে।

বৈশিষ্ট
 ইউনিট:৪ টি ২৫০ মেগাওয়াটের।
 উৎপানদ ক্ষমতা : ১০০০
 ধরন: পাম্প স্টোরেজ জলবিদ্যুৎ কেন্দ্র

ইউনিট
এই বিদ্যুৎ কেন্দ্র চারটি ইউনিট রয়েছে।

তথ্যসূত্র

পশ্চিমবঙ্গের জলবিদ্যুৎ কেন্দ্র
ধর্মপাল ইউনিয়ন

ধর্মপাল ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২১। এ ইউনিয়নে প্রাচীন ধর্মপাল রাজ্যের রাজধানী ছিল যা এখন ধর্মপালের গড় নামে পরিচিতি।

ইতিহাস 
প্রাচিন পাল সম্রাজ্যের রজধানী ছিল এই ধর্মপাল ৷

এখানে জমিদারি ও ছিল ৷ এ অঞ্চলের (ধর্মপালের) শেষ জমিদার ছিলেন জমিদার মোঃ জসিম উদ্দিন আহাম্মদ সরকার ৷ তার পিতা হাজী মোঃ তমিজ উদ্দিন আহাম্মদ সরকার এর পরে উত্তরাধিকার সূত্রে মোঃ জসিম উদ্দিন সরকার জমিদারি লাভ করেন ৷

পাল বংশধর দের সমাপ্তির সাথে মুসলিম শাসন এই অঞ্চলে প্রতিষ্ঠিত হয় ৷ সে সময় পাল বংশধর গণ চন্দন পাঠ জমিদার হাজী মোঃ তমিজ উদ্দিন সরকারের পূর্ব পুরুষের নিকট বিক্রি করে যান ৷ জমিদারি সরকার বিলুপ্ত করার পরেও জমিদার মোঃ জসিম উদ্দিন সরকারের বংশধর গণ ধর্মপাল গ্রামে এখনও বসবাস করেন ৷

ভৌগোলিক অবস্থান ও আয়তন 
জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ২৫.৯ বর্গকিলোমিটার। ধর্মপাল ইউনিয়নের উত্তরে ডিমলা উপজেলার বালাপাড়া ও ডিমলা সদর ইউনিয়ন ও ডোমার উপজেলার বোড়াগাড়ী ইউনিয়ন, পূর্বে গোলনা ইউনিয়ন, দক্ষিণে মীরগঞ্জ ও শিমুলবাড়ী ইউনিয়ন এবং পশ্চিমে ডোমার উপজেলার হরিণচড়া ইউনিয়ন অবস্থিত। যমুনেশ্বরী নদী প্রথমে ইউনিয়নের পশ্চিম সীমানা এব পরে মাঝ বরাবর প্রবাহিত হয়েছে।

প্রশাসনিক এলাকা 
ধর্মপাল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী ধর্মপাল ইউনিয়নের মোট জনসংখ্যা ছিল ২৪২৩৯ জন, যার মধ্যে পুরুষ হল ১২৩৪৭ জন এবং নারী হল ১১৯০২ জন।

শিক্ষা ও সংস্কৃতি 
ধর্মপাল ইউনিয়নের গড় সাক্ষরতা হার ৩৮.৬%। তার মধ্যে নারী শিক্ষার হার ৩৫.৬% এবং পুরুষ শিক্ষার হার ৪১.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ খেড়কাটী দ্বিমুখী ঊচ্চ বিদ্যালয়

অর্থনীতি ও যোগাযোগ 
ধর্মপাল ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন

জলঢাকা উপজেলার ইউনিয়ন
গোলমুন্ডা ইউনিয়ন

গোলমুন্ডা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.২৯।

গোলমুন্ডা একটি নদী মাতৃক এলাকা এই এলাকার মধ্য দিয়ে দিয়ে একটি প্রাচিন নদী প্রবাহিত হয়ে গিয়েছে যার নাম হইল বুড়ি তিস্তা নদি।এবং তার উত্তর পূর্ব দিকে একটি নদী প্রবাহিত হয়েছে যার নাম হলো তিস্তা নদি।যা কিছুটা গোলমুন্ডা এরিয়ার মধ্যেও পরেছে।।গোলমুন্ডার মানুষ অনেক অতিথি পরায়ন তারা অপরিচিত মানুষকেও অনেক আপন করে নিতে পারে খুব কম সময়ে।এবং এই গোলমুন্ডা ধান এবং ভুট্টা দিয়ে অনেক বিখ্যাত যা মানুষের আয়ের মুল উৎস হিসেবে ধরা যেতে পারে।

ভৌগোলিক অবস্থান ও আয়তন 
জলঢাকা উপজেলা সদর হতে উত্তর পূর্ব দিকে অবস্থিত এ ইউনিয়নের মোট আয়তন ১৫.৭ বর্গকিলোমিটার। ইউনিয়নের উত্তর সীমানা ডাউয়াবাড়া ইউনিয়নের সাথে, পূর্ব সীমানায় তিস্তা নদী ও হাতীবান্ধা উপজেলা, দক্ষিণে শৌলমারী ইউনিয়ন, পশ্চিমে বালাগ্রাম ও জলঢাকা পৌরসভার সীমানা রয়েছে।

প্রশাসনিক এলাকা 
গোলমুন্ডা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী গোলমুন্ডা ইউনিয়নের মোট জনসংখ্যা ছিল ২৬৯০১ জন, যার মধ্যে পুরুষ হল ১৩৭১৮ জন এবং নারী হল ১৩১৮৩ জন।

শিক্ষা ও সংস্কৃতি 
গোলমুন্ডা ইউনিয়নের গড় সাক্ষরতা হার ৩২.৮%। তার মধ্যে নারী শিক্ষার হার ২৯.৮% এবং পুরুষ শিক্ষার হার ৩৫.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
গোলমুন্ডা ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ইউনিয়ন তথ্য বাতায়ন

জলঢাকা উপজেলার ইউনিয়ন
পৌরপিণ্ড

thumb|right|250px|মার্কিন যুক্তরাষ্ট্র ও মেক্সিকোর সীমানার দুই পার্শ্বে গড়ে ওঠা সান ডিয়েগো-তিহুয়ানা পৌরপিণ্ড
পৌরপিণ্ড ( আর্বান অ্যাগ্লোমারেশন) বলতে একাধিক শহর নিয়ে গড়ে ওঠা একটি বৃহৎ পৌর এলাকাকে বোঝায়। সাধারণত এই বৃহত্তর পৌর এলাকায় একটিমাত্র কেন্দ্রীয় বা প্রধান শহর থাকে। এই প্রধান শহরটি অবশ্যই হবে পৌরসভা বা পৌরসংস্থা পরিচালিত। বাকি শহরগুলি প্রধান শহরের উপকন্ঠে গড়ে ওঠে।

আবার অনেক সময় দুটি বৃহৎ শহর ও তার পাশের পৌর এলাকা (এই পার্শ্ববর্তী পৌর এলাকাগুলি পৌরসভা না হলেও হবে) নিয়ে একটি বৃহৎ পৌরপিণ্ড গড়ে ওঠে।

আরও দেখুন
 শহর
 বৈশ্বিক শহর

তথ্যসূত্র

বহিঃসংযোগ
United Nations World Urbanization Prospects, the 2009 Revision, Web Site of the United Nations Population Division: Data on Urban Agglomerations
e-Geopolis project Research Group, University Paris-Diderot
Principal Agglomerations of the World

পৌর এলাকা
সুরেন্দ্রনাথ আইন কলেজ

সুরেন্দ্রনাথ আইন কলেজ (অতীতের রিপন কলেজ) বাংলার প্রাচীনতম ও ভারতবর্ষের অন্যতম প্রাচীন আইন মহাবিদ্যালয়। কলকাতায় এই কলেজটির প্রতিষ্ঠা করেন জাতীয় নেতা, শিক্ষাবিদ রাষ্ট্রগুরু সুরেন্দ্রনাথ বন্দ্যোপাধ্যায়।

ইতিহাস 
কলেজটি প্রথমে প্রেসিডেন্সি স্কুল (১৮৮২) হিসেবে পরিচিত ছিল। ১৮৮৪ সাল থেকে এখানে আইন পড়ানো শুরু হয় এবং সুরেন্দ্রনাথ বন্দ্যোপাধ্যায়ের প্রচেষ্টায় কলকাতা বিশ্ববিদ্যালয়ের অনুমোদনক্রমে আইনে স্নাতক শিক্ষার ডিগ্রী প্রদান করা হতে থাকে। স্যার সুরেন্দ্রনাথ এর কিছু পরে তদানীন্তন ভাইসরয় লর্ড রিপনের নামে কলেজটির নামকরণ করেন। পাশাপাশি একটি সাধারণ ডিগ্রী কলেজ হিসেবে রিপন কলেজ চালু হয় হয় যার বর্তমান পোষাকি নাম সুরেন্দ্রনাথ কলেজ। এই কলেজের মহিলা শাখা 'সুরেন্দ্রনাথ কলেজ ফর উইমেন' প্রতিষ্ঠা হয়েছিল ১৯৩১ সাল নাগাদ। ১৯৪৯ সালের পর রিপন কলেজে আইন সহ সবকটি শাখার নতুন নামকরণ হয় প্রতিষ্ঠাতা সুরেন্দ্রনাথের নামে।

রাজনীতি ও সামাজিক আন্দোলনে 
সুরেন্দ্রনাথ আইন কলেজ বাংলার রাজনীতিতে ও ভারতের স্বাধীনতা সংগ্রামে গুরুত্বপূর্ণ স্থান অধিকার করে আছে। ব্রিটিশ বিরোধী স্বাধীনতা আন্দোলনে এই প্রতিষ্ঠানের বহু ছাত্র ছাত্রী এবং শিক্ষকেরা অংশগ্রহণ করেছেন। ১৯০৫ সালের বঙ্গভঙ্গ আন্দোলন থেকে শুরু করে ১৯৪২ এর ভারত ভারত ছাড়ো আন্দোলনে একাধিক ছাত্র যোগদান করেন, কারাবরণ করেন। কলেজের ছাত্রাবাস রিপন হোস্টেল ছিল সশস্ত্র বিপ্লববাদীদের অন্যতম আখড়া।

শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত বক্তৃতা প্রদান করে ভারতে ফিরে এই কলেজের বেদীতেই তার প্রথম বক্তব্য প্রদান করেছিলেন। সেই স্মৃতিতে কলেজের সামনে একটি স্মারকস্তম্ভ বিদ্যমান।

পরবর্তীতে স্বাধীন ভারতে বামপন্থী আন্দোলন, নকশাল আন্দোলন সহ অন্যান্য সামাজিক, বৈপ্লবিক আন্দোলনে সুরেন্দ্রনাথ আইন কলেজের ছাত্র ছাত্রীরা সামনের সারিতে ছিল।

প্রাক্তন ছাত্র 
 ড. রাজেন্দ্র প্রসাদ - ভারতের প্রথম রাষ্ট্রপতি
 স্যার বিজন কুমার মুখার্জী - সুপ্রিম কোর্টের প্রথম বাঙালী প্রধান বিচারপতি
 হরেন্দ্র কুমার মুখার্জী - স্বাধীন ভারতে পশ্চিমবঙ্গের প্রথম রাজ্যপাল
 বীরেন্দ্রনাথ শাসমল - জাতীয়তাবাদী আইনবিদ ও রাজনীতিজ্ঞ
 ধীরেন্দ্রনাথ দত্ত - স্বাধীনতা সংগ্রামী ও বাংলাদেশ মুক্তিযুদ্ধের শহীদ
 শহীদুল্লা কায়সার - বাংলাদেশী বুদ্ধিজীবী ও শহীদ
 নূরেজ্জামান ভুঁইয়া - রাজনীতিবিদ ও শিক্ষক
 গোলাম রহমান - খ্যাতনামা সাংবাদিক ও বাংলাদেশ মুক্তিযুদ্ধের শহীদ
 মন্মথনাথ মুখোপাধ্যায় - বাঙালি বিচারপতি ও আইনবিদ
 মশিউর রহমান (মুক্তিযোদ্ধা) - মুক্তিযোদ্ধা
 মোশাররফ হোসেন (যশোরের রাজনীতিবিদ) - বাংলাদেশ গণপরিষদের সদস্য, আওয়ামী লীগ কেন্দ্রীয় কমিটির সাবেক সদস্য, জাসদের প্রতিষ্ঠাকালীন সহ-সভাপতি।
 নিবারণ চন্দ্র নন্দী - জুরি পদ্ধতিতে বিচারকদের সদস্য,  ১৯৪৭ থেকে ১৯৫৫ সাল পর্‍্যন্ত দুই মেয়াদে নারায়নহাট ইউনিয়ন পরিষদের প্রেসিডেন্ট ( বর্তমান নাম চেয়ারম্যান) ছিলেন।

তথ্যসূত্র 

কলকাতার শিক্ষাপ্রতিষ্ঠান
কলকাতার কলেজ
পশ্চিমবঙ্গের কলেজ
১৮৮৫-এ ভারতে প্রতিষ্ঠিত
কলকাতা বিশ্ববিদ্যালয়ের অধিভুক্ত
১৮৮৫-এ প্রতিষ্ঠিত শিক্ষাপ্রতিষ্ঠান
বাংলার নবজাগরণের সঙ্গে যুক্ত শিক্ষাপ্রতিষ্ঠান
ধইঞ্চা

ধইঞ্চা বা ধৈঞ্চা বা ধনচে এর বৈজ্ঞানিক নাম Sesbania bispinosa, এর বন্য অবস্থার প্রজাতিটির বৈজ্ঞানিক নাম Sesbania aculeata. এটি সেসবানিয়া গণের অন্তর্ভুক্ত ছোট বৃক্ষ।

বাংলা এবং হিন্দিতে একে ধইঞ্চা, ইংরেজিতে Dhaincha বলা হয়।

বাসস্থান ও বিস্ত‌ৃতি 
এটি এশিয়া এবং উত্তর আফ্রিকার স্থানীয় উদ্ভিদ। গ্রীষ্মমণ্ডলীয় আফ্রিকায় খুব সহজেই আগাছা বিনাশকারী এই উদ্ভিদটি দেখা যায়। এ বৈশিষ্ট্যের কারণে এটিকে আমেরিকা মহাদেশেও রোপন শুরু হয়েছে। লবণাক্ত মাটিতেও এটি বেড়ে ওঠে। 

ধইঞ্চা (S. bispinosa) সিক্ত, ভারী মাটিতে অভিযোজিত উদ্ভিদ কিন্তু খরা-প্রবণ বা বালুময় এলাকায়ও সহজেই অভিযোজিত হয়। এটি বিস্তরভাবে ভারত, বাংলাদেশে চাষ করা হয়। ভিয়েতনামে ধানখেতে এটি চাষ করা হয় পরবর্তীতে জ্বালানিকাঠ হিসেবে ব্যবহারের উদ্দেশ্যে।

বর্ণনা 
এটি একটি একবর্ষজীবী উদ্ভিদ। এটি লম্বায় সাত মিটার পর্যন্ত দীর্ঘ হতে পারে কিন্তু সাধারণত এক বা দুই মিটার বড় হয়। এর বাকল তন্তুময়, কাণ্ড শাঁসযুক্ত এবং বলিষ্ঠ আর ফুল হলুদ বর্ণের। এটি মটরশুটির মত ফল উৎপাদন করে যার মধ্যে হালকা বাদামী রঙের বীজ থাকে।

ব্যবহার 
এই উদ্ভিদটির বহুল ব্যবহার বিদ্যমান। সবুজ সার, ধানের খড়, জ্বালানিকাঠ এবং পশুখাদ্য হিসেবে এটির প্রচলন রয়েছে।
 এটি দড়ি, মাছ ধরার জাল, চটের কাপড়, (নৌকার) পালের কাপড় তৈরিতে ব্যবহার করা যায়। এর তন্তু বার্চ গাছের তন্তুর মত অর্থাৎ কাগজ তৈরিতে এটি ভাল কাঁচামাল হতে পারে।
 এর পত্ররাজি উত্তম পশুখাদ্য এবং শস্যবীজ মুরগির খাবার হিসেবে ব্যবহার্য। এই গাছটি দুর্ভিক্ষের সময়ে মানুষের জন্য খাদ্যের উৎস হতে পারে।
 ধইঞ্চা যে আঠা উৎপন্ন করে তা ঘনকারক এজেন্ট হিসেবে ব্যবহার করা যায়।
 অন্যান্য কলাই জাতীয় উদ্ভিদের মত, এটি নাইট্রোজেন সংবন্ধনের মাধ্যমে মাটির স্বাস্থ্যবৃদ্ধি করতে পারে।
 এটি ভাল জ্বালানিকাঠ। 
 ধইঞ্চার ফল বহুকাল ধরে দাঁদ এবং অন্যান্য চর্মরোগ সংক্রমণের প্রতিকারে প্রলেপ হিসেবে ব্যবহৃত হচ্ছে।

রন্ধনশিল্পে ব্যবহার 
ধইঞ্চার হলুদ ফুল দক্ষিণ-পূর্ব এশিয়ায় সবজি হিসেবে খাওয়া হয়। মূলত থাইল্যান্ড এবং ভিয়েতনামে এর কদর বেশি। 

থাই ভাষায় ধইঞ্চা ফুলের নাম ডক সানো (ดอกโสน)। থাই রন্ধনপ্রণালীতে এটিকে রান্না করে অথবা কাঁচা উভয়ভাবেই ব্যবহার করা হয়।  ডিমের অমলেট  এবং মিষ্টি তৈরিতেও এই ফুলের ব্যবহার রয়েছে।

ছবির গ্যালারী

তথ্যসূত্র 

তন্তু গাছ
গুল্ম
ভিয়েতনামের উদ্ভিদ
ফ্যাবোইডি
থাইল্যান্ডের বৃক্ষ